CELEX: 62021TN0312
Language: et
Date: 2021-06-02 00:00:00
Title: Kohtuasi T-312/21: 2. juunil 2021 esitatud hagi – SY versus komisjon

2.8.2021   
            
            
               ET
            
            
               Euroopa Liidu Teataja
            
            
               C 310/36
            
         
      2. juunil 2021 esitatud hagi – SY versus komisjon
      (Kohtuasi T-312/21)
      (2021/C 310/48)
      Kohtumenetluse keel: saksa
      
         Pooled
      
      
         Hageja: SY (esindaja: advokaat T. Walberer)
      
         Kostja: Euroopa Komisjon
      
         Nõuded
      
      Hageja palub ELTL artikli 270, personalieeskirjade artikli 91 lõike 1 ning ELTL artiklite 263 ja 265 alusel:
      
                  —
               
               
                  tühistada konkursi EPSO/AD/374/19-1 reservnimekiri, otsused reservnimekirja kantud kandidaadid tööle võtta, konkursikomisjoni 21. aprilli 2021. aasta ja 14. jaanuari 2021. aasta otsused hagejat mitte kanda konkurentsi valdkonnas reservnimekirja, konkursi EPSO/AD/374/19-1 5. novembri 2020. aasta teadaande „lisa“ ning hageja 20. novembri 2020. aasta kutse,
               
            
                  —
               
               
                  teise võimalusena tühistada konkursikomisjoni 21. aprilli 2021. aasta ja 14. jaanuari 2021. aasta otsused hagejat puudutavas osas ja anda kostjale kohtuotsuses konkreetsed juhised, mis võimaldavad õiguspäraselt taastada hageja õigusliku olukorra enne õigusnormi rikkumisi, mis võimaldavad kostjal otse või pärast tema soorituste uut hindamist kanda ta reservnimekirja, tühistada konkursi EPSO/AD/374/19-1 5. novembri 2020. aasta teadaande „lisa“ ning hageja 20. novembri 2020. aasta kutse,
               
            
                  —
               
               
                  tuvastada, et kostja on rikkunud ELTL artiklit 265, kuna ta ei ole hageja 17. jaanuari 2021. aasta halduskaebuse kohta edastanud hagejale otsust,
               
            
                  —
               
               
                  mõista kostjalt välja kohtukulud.
               
            
         Väited ja peamised argumendid
      
      Hagi põhineb neljal väitel.
      
                  1.
               
               
                  Esimene väide: konkursimenetluse hiljem tagantjärele muutmine on õigusliku aluse puudumise ning seda keelavate õiguste, samuti õigusselguse, põhjendamiskohustuse ja osalemisõiguste rikkumise tõttu õigusvastane.
               
            
                  2.
               
               
                  Teine väide: hageja eelneva haiguse olemasolu tõttu on rikutud diskrimineerimiskeeldu, kuna kostja ei võimaldanud talle eksamiks vajalikku erikorda.
               
            
                  3.
               
               
                  Kolmas väide: hagejat on teiste osalejatega võrreldes diskrimineeritud hilinemise tõttu täielikult elektroonilises hindamiskeskuses.
               
            
                  4.
               
               
                  Neljas väide: hagejat on kostja teiste kaastöötajatega võrreldes diskrimineeritud.